கேள்வி: மார்வி சர்மெட் - ஆரம்பகால வாழ்க்கை மற்றும் கல்வி பற்றி தகவல் சொல்.
பதில்: மார்வி சர்மெட் பாக்கித்தானின் பஞ்சாபில் உள்ள சியால்கோட் 11 ஜூன் 1970 அன்று பிறந்தார். இவரின் தந்தைவழி குடும்பம் பாவல்பூரைச் சேர்ந்த விவசாயிக் குடும்பம். இவரின் தந்தை சௌத்ரி அன்வர் உல் அக் 2003 வரை பஞ்சாப் மக்கள் தொடர்பு அலுவக்த்தின் இயக்குநராக இருந்தார். தனது குழந்தைப் பருவத்தில் பெண்களுக்கான போராட்டங்களில் தனது தாயுடன் சென்றார். கற்பித்தல் மற்றும் பத்திரிகைத் தொழிலில் நுழைவதற்கு முன்பு மார்வி ஒரு அறிவியல் மாணவியாக இருந்தார். இவர் முன்மருத்துவ மாணவராக இருந்தார், பஞ்சாப் பல்கலைக்கழகத்தில் அறிவியல் மற்றும் கல்வியில் முதுகலைப் பட்டம் பெற்றார். இலாகூரில் உள்ள மேல்நிலைப் பள்ளிகளில் ஆசிரியராக பணிபுரிந்தார்.
கேள்வி: மார்வி சர்மெட் - எதிர்வினைகள் பற்றி விளக்கவும்.
பதில்: மனித உரிமைகள் மற்றும் மதச்சார்பற்ற ஜனநாயகத்திற்கான வெளிப்படையான வழக்கறிஞராக, மார்வி பழமைவாதிகளிடையே சர்ச்சையை ஏற்படுத்தியுள்ளார். நவம்பர் 2007 இல் அப்போதைய இராணுவ சர்வாதிகாரி பெர்வேஸ் முஷாரஃப் பாக்கித்தானில் அறிவித்த அவசரநிலையை எதிர்த்து இவர் கைது செய்யப்பட்டார். பாக்கித்தானில் உள்ள அமெரிக்கத் தூதரகம் எல்ஜிபிடி மக்களை ஒரு நிகழ்வுக்கு அழைத்தபோது, அவர்களின் முடிவை ஆதரித்த மார்வி யூடியூப் தாக்குதல்களை சந்தித்தார். யூடியூபில் ஒளிபரப்பப்பட்ட மற்றொரு தொலைக்காட்சி விவாதத்தில், செர்மெட் மீண்டும் எல்ஜிபிடி உரிமைகளைப் பாதுகாப்பதற்காகப் பேசினார். இதனால் இவருக்கு கொலை மிரட்டல் மற்றும் பாலியல் வன்முறை ஆகிய இரண்டையும் எதிர் கொண்டார்.
கேள்வி: மார்வி சர்மெட் - தாக்குதல்கள் பற்றி நீங்கள் என்ன அறிந்துள்ளீர்கள்?
பதில்: 2012 லும் மற்றும் 2018 லும், இவர் அடையாளம் தெரியாத துப்பாக்கிதாரிகளால் சுடப்பட்டார். ஆனால் காயமின்றி தப்பினார். இவரது வீடு மூன்று முறை வன்முறையாளர்களால் சூறையாடப்பட்டுள்ளது. கடவுச்சீட்டு மற்றும் ஆவணங்கள் களவாடப்பட்டன.